Камил Муллашев

Камил Вәлиәхмәт улы Муллашев (1944 елның 27 октябре, Урумчи, Синьцзян, Кытай Халык Республикасы) - татар халкының күренекле рәссамнарының берсе.

Казахстанның атказанган эшлеклесе (1996), Татарстанның халык рәссамы (2003). Казахстан Дәүләт премиясе (2016) һәм Татарстан Республикасының Габдулла Тукай исемендәге Дәүләт премиясе лауреаты (2009). 1981 елда Ленин комсомолы премиясе лауреаты.

Биографиясе
1944 елның 27 октябрендә Кытай Халык Республикасының Урумчи шәһәрендә туган.

1967 елда Н.В.Гоголь исемендәге Алма-Ата сәнгать училищесын, ә 1978 елда В.И. Суриков исемендәге Мәскәү дәүләт сәнгать институтының станок рәсем сәнгате факультетын тәмамлый.

1980 елдан - СССР Рәссамнар берлеге әгъзасы

1984 елдан - Казахстан Рәссамнар берлеге әгъзасы

2002 елдан - «Ханьшань» Казах милли сәнгать академиясе һәм педагогика институты профессоры.

Иҗат юлы
Эшләре Парижның Гран-Пале салонында, Мәскәүнең Третьяков галереясендә, Астананың Президент мәдәният үзәгендә, Казан галереясендә, А.Кастеев исемендәге Дәүләт сәнгать музеенда куелган булган.

Эшләр Лихтенштейн, Франция, Англия, Америка, Канада, Россия, Төркия, Кытай, Япония шәхси коллекцияләрендә, үзебезнең коллекцияләрдә дә урнашкан.

1974 елдан - республика, Бөтенсоюз һәм халыкара күргәзмәләрдә катнаша (Кытай, 2002; Татарстан, 2003).

Бүләкләр һәм исемнәре

 1984 - Франция Сәнгать академиясенең көмеш медале
 1985 - «Почет Билгесе»  ордены
 1981 - Казахстан ССР Югары Советының Мактау грамотасы
 2001 - Казахстан табигый фәннәр Академиясенең хәзерге әгъзасы (академигы)
 2002 - Жургенов исемендәге Милли сәнгать академиясе (Казахстан) һәм "Ханьшань" педагогика институты (КХР) профессоры
 2003 - "Татарстан Республикасының Халык рәссамы" дигән мактаулы исем бирелде
 2009 - "Сөембикә-ханбикә», «Евразия, яки Кипчак кызы», «Сабантуй», «Ватан турында уйлар», "Итилнең чишмә башы" сәнгать эшләре өчен Татарстан Республикасының Габдулла Тукай исемендәге Дәүләт премиясе 
 2016 - «Тәүелсіздік тартуға " эшләр циклы өчен әдәбият һәм сәнгать өлкәсендә Казахстан Республикасы Дәүләт премиясе
 2019 (29 ноябрь) - Парасат ордены (Казахстан)
 2019 (20 декабрь) - Дуслык ордены (Татарстан)

 Искәрмәләр 

 Тышкы сылтамалар 

 РОССИЙСКАЯ АКАДЕМИЯ ХУДОЖЕСТВ — МУЛЛАШЕВ КАМИЛЬ ВАЛИАХМЕДОВИЧ 

 Моны да карагыз 

‎

Төркем:Татарстанның халык рәссамнары
Категория:Татар рәссамнары